வியப்புக்குறி
'''வியப்புக்குறி''' அல்லது '''ஆச்சரியக்குறி''' அல்லது  உணர்ச்சிக்குறி என்பது ஒரு இடைச்சொல் அல்லது ஆச்சரியத்திற்குப் பிறகு பொதுவாக வலுவான உணர்வுகளைக் குறிக்க அல்லது வலியுறுத்துவதற்குப் பயன்படுத்தப்படும் நிறுத்தற்குறியாகும். ஆச்சரியக்குறி பெரும்பாலும் ஒரு வாக்கியத்தின் முடிவைக் குறிக்கிறது.&lt;ref&gt;{{Cite web|title=Factorial Function !|url=https://www.mathsisfun.com/numbers/factorial.html|access-date=2020-09-10|website=www.mathsisfun.com|archive-date=2020-10-02|archive-url=https://web.archive.org/web/20201002131215/https://www.mathsisfun.com/numbers/factorial.html|url-status=live}}&lt;/ref&gt;&lt;ref&gt;{{cite book |last=Partridge |first=Eric |date=1953 |url=https://books.google.com/books?id=lN-KAgAAQBAJ&amp;pg=PA82 |title=You Have a Point There |page=82 |publisher=Routledge |isbn=0-203-37992-6 |access-date=2023-03-19 |archive-date=2023-04-25 |archive-url=https://web.archive.org/web/20230425171540/https://books.google.com/books?id=lN-KAgAAQBAJ&amp;pg=PA82 |url-status=live }}&lt;/ref&gt;&lt;ref&gt;{{Cite news |last=Jensen |first=Priscilla M. |title='An Admirable Point' Review: Exclaim Yourself! |work=[[The Wall Street Journal]] |date=6 April 2023 |url=https://www.wsj.com/articles/an-admirable-point-review-exclaim-yourself-ade02c56 |access-date=2023-04-13 |archive-date=2023-04-12 |archive-url=https://web.archive.org/web/20230412191910/https://www.wsj.com/articles/an-admirable-point-review-exclaim-yourself-ade02c56 |url-status=live }}&lt;/ref&gt;
 
 == உணர்ச்சிக்குறி (தமிழ் நடை) ==
 {{நிறுத்தக்குறிகள்|!}}
 [[Image:Exclamation mark.png|thumb|உணர்ச்சிக்குறி]]
 நல்ல தமிழில் எழுத விரும்புவோர் அதற்கேற்ற [[தமிழ் நடை|தமிழ் நடையைக்]] கையாளல் வேண்டும். மொழி நடை என்பது ''ஒழுங்கான அமைப்பில் எழுதுவதற்கான நெறிமுறை''யைக் குறிக்கும்.
 
 இத்தகைய நெறிமுறையில்  [[நிறுத்தக்குறிகள்]] (''punctuation marks'') பெரும் பங்கு வகிக்கின்றன. [[பேச்சு|பேச்சின்]] ஒலிப்பு வேறுபாடுகளை [[உரைநடை]]யில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.
 
 [[நிறுத்தக்குறிகள்|நிறுத்தக்குறிகளுள்]] ஒன்று [[உணர்ச்சிக்குறி]] ஆகும். இது '''வியப்புக்குறி''' என்று அறியப்பட்டாலும், மகிழ்ச்சி, அச்சம், வெறுப்பு போன்ற வேறு பல உணர்ச்சிகளையும் வெளிப்படுத்தப் பயன்படுவதால் [[உணர்ச்சிக்குறி]] என்பதே அதிகப் பொருத்தமானது.
 
 ==உணர்ச்சிக்குறி (!) இடும் இடங்கள்==
 
 வியப்பு, மகிழ்ச்சி, அச்சம், வெறுப்பு, இரக்கம் போன்ற உள்ளுணர்வுகளை வெளிப்படுத்தவும் விளித்துப் பேசவும் '''உணர்ச்சிக்குறி''' பயன்படுகிறது.
 
 உணர்ச்சிக்குறி இட வேண்டிய இடங்கள் எடுத்துக்காட்டுகளுடன் கீழே தரப்படுகின்றன:
 
 :1) வியப்பு, மகிழ்ச்சி, அதிர்ச்சி, இரக்கம் போன்ற உணர்ச்சிகளை வெளிப்படுத்தும் வாக்கியங்களின் முடிவில் உணர்ச்சிக்குறி இடுவது முறை.
 
 :எடுத்துக்காட்டுகள்:
 
 :''எவ்வளவு பெரிய மலை!'' (வியப்பு)
 
 :''நாம் எதிர்பார்த்தபடியே திருமணமும் நன்றாக நடந்து முடிந்தது!'' (மகிழ்ச்சி)
 
 :''சித்தன் விமான விபத்தில் இறந்துவிட்டான்!'' (அதிர்ச்சி)
 
 :''பல்லாயிரக் கணக்கான மக்களை ஆழிப்பேரலை விழுங்கிவிட்டது!'' (இரக்கம்)
 
 :''பொருளாதாரத் தேக்கம் காரணமாக முருகனின் வேலை போய்விடுமோ!''' (அச்சம்)
 
 :''ஊழல் பேர்வழிகளுக்குச் சட்டப் பாதுகாப்பு வேறா!'' (வெறுப்பு)
 
 :2) உணர்ச்சியைக் குறிக்கும் சொல்லை அடுத்து உணர்ச்சிக்குறி இடுவது முறை.
 
 :எடுத்துக்காட்டுகள்:
 
 :''ஓகோ! இன்றைய திருமணத்திற்கு நேற்றே வந்துவிட்டீர்களா?''
 
 :''ஆ!''
 
 :''அட!''
 
 :''சே!''
 
 :''சீ!''
 
 :''ஐயோ!''
 
 :''அப்படியா!''
 
 :''ஆகா!''
 
 :''என்னே!''
 
 :''அந்தோ!''
 
 :''ஐயகோ!''
 
 :3) உணர்ச்சியைக் குறிக்கும் சொல் இரட்டித்து வரும்போது அதில் இரண்டாவதாக வருவதை அடுத்து உணர்ச்சிக்குறி இடுவது முறை.
 
 :எடுத்துக்காட்டு: 
 
 :''ஐயோ ஐயோ!''
 
 :4) கவனத்தை ஈர்க்கும் வகையில் ஒரே சொல்லை இரு முறை கூறும்போது ஒவ்வொன்றின் பின்னும் உணர்ச்சிக்குறி இடுவது முறை.
 
 :எடுத்துக்காட்டுகள்:
 
 :''தீ! தீ!''
 
 :''பாம்பு! பாம்பு!''
 
 :5) விளிச்சொற்களையும் விளித்தொடர்களையும் அடுத்து உணர்ச்சிக்குறி இடுவது முறை.
 
 :எடுத்துக்காட்டுகள்:
 
 :''பெரியோர்களே! தாய்மார்களே!''
 
 :''அன்பர்களே!''
 
 :''என் இனிய எந்திரா!''
 
 :6) வாழ்த்து, வசவு, வெறுப்பு முதலியவற்றைத் தெரிவிக்கும் வினையை அடுத்து உணர்ச்சிக்குறி இடுவது முறை.
 
 :எடுத்துக்காட்டுகள்:
 
 :''மணமக்கள் வாழ்க!''
 
 :''புரட்சி ஓங்குக!''
 
 :''எங்கேயாவது போய்த்தொலை!''
 
 :7) வியங்கோள் வினை இரட்டித்து வரும்போது இரண்டாவதாக வருவதை அடுத்து உணர்ச்சிக்குறி இடுவது முறை.
 
 :எடுத்துக்காட்டு:
 
 :''வருக வருக!''
 
 :8) முழக்கமிடப் பயன்படுத்தப்படும் சொற்கள் அல்லது தொடர்கள் அடுத்தடுத்து வரும்போது ஒவ்வொன்றின் இறுதியிலும் உணர்ச்சிக்குறி இடுவது முறை.
 
 :எடுத்துக்காட்டுகள்:
 
 :''கோழைகள்! துரோகிகள்!''
 
 :''உண்மை! முற்றிலும் உண்மை!''
 
 == சான்றுகள் ==
 
 1) இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்), ''தமிழ் நடைக் கையேடு'', சென்னை: அடையாளம், 2004.
 
 ==மேற்கோள்கள்==
 {{reflist}}
 
 [[பகுப்பு:தமிழ் நடை]]
 [[பகுப்பு:நிறுத்தக்குறிகள்]]